Bai Bureh

Bai Bureh (February 15, 1840 – August 24, 1908) na he be a Sierra Leonean ruler, military strategist, den Muslim cleric, wey lead de Temne den Loko uprising against British rule insyd 1898 insyd Northern Sierra Leone.

 Early life den rule pre-rebellion 
Na dem born Bai Bureh insyd 1840 insyd Kasseh, a village near Port Loko insyd Northern Sierra Leone. Na Bai Bureh ein poppie be Muslim cleric den an important Loko chief wey na ein mommie be a Temne trader wey komot Makeni.

Wen na Bureh be a young man ein poppie send am to de small village of Gbendembu insyd northern Sierra Leone, wer na dem train am make he cam be a warrior. During ein training at de village, na he show say he be a formidable warrior wey na dem give am de nickie of Kebalai, wich dey translate as "one who doesn’t tire of war." Wen na Kebalai return to ein home village, na dem crown am ruler of Kasseh.

During de 1860s den 1870s, na Bureh cam be de top warrior of Port Loko den de entire Northern Sierra Leone. Na he successfully fight den win wars against oda villagers den tribal leaders wey na dem be against ein plan make he establish correct Islamic den indigenous practices thru out Northern Sierra Leone. Insyd 1882, na Bureh fight against de Susu people wey komot French Guinea (now Guinea) wey na dem invade Kambia, a town insyd northern Sierra Leone. Na Bai Bureh ein fighters defeat de Susu, wey na dem push dem back into French Guinea wey na dem return de land to de local Kambia people. After he win chaw major wars, ein popularity spread. Na de people of de north feel dem find a warrior wey go defend dema land. Insyd 1886, na dem crown Bai Bureh as de chief of Northern Sierra Leone.

 References 

 External links 

Sierra Leone & the New Labour Militism at the Library of Congress Web Archives (archived 2005-04-19)
President Kabbah Previews "Bai Bureh Goes to War" at the Wayback Machine (archived 2006-10-15)

Category:1840 births
Category:1908 deaths
Category:Human
Category:Sierra Leonean people
Category:Hut Tax War of 1898
Category:People wey komot Port Loko District
Category:Tax resisters
Category:Temne people
Category:Sierra Leonean Muslims
Category:Sierra Leonean nobility
Category:Sierra Leonean royalty